
Na uskom krševitom pojasu uz more, gotovo 
samo otklc se vidi more, i na otocima,, raste maslina. 
To čvomato sivo stablo sa kožnatim srebrnasto ze¬ 
lenim lišćem, nakostriješeno i tužno, već u deblu se 
raščlanilo u jake žile kojima se drži za krševito suho 
tlo. Na istom tom području, i samo na njemu, žive 
čakavci, ljudi, koji se isto tako uporno kao i to ka¬ 
rakteristično drvo, drže za tu škrtu zemlju i stolje¬ 
ćima samo od nje traže sredstva za život. 

Ali, kako treba raditi da se iz nje, tvrde, škrte, 
izbije život! 

Polegao tako niz sela i gradića po prisojima i 
otocima, uz more ili podalje od njega, sve zbijenih 
kuća u hrpe, kao ovce na mršav busen. Kamene 
kuće, kamenite ulice, kameniti bregovi, sve čvrsto, 
određeno, stalnog obličja, određene fizionomije. So- 
lari sa loncima bosiljka (murtele), smeđe »kupe«, 
prozori i konobe, smokve, masline, bajame i po koji 
bor i čempres, vrtlići, rive i po koji brod, po ulicama 
ozbiljni tihi ljudi i žene, a za selima polja. Nema tu 
širokih žitnih njiva ni prostranih livada, nego maleni 
dočići stisli se među stijene, brižljivo prekopani ka¬ 
meniti obronci zasađeni lozom, ograđeni širokim zi¬ 
dinama i označeni gomilama sličnim utvrdama; mno¬ 
go kamenja je trebalo povaditi da se oslobodi malo 
zemlje, t često slabo plodne crvenice. 

Tako i otok Hvar. Pružio se u prilično velikim 
za krš kosama, bregovima i dragama. Na njima se 
sivi golet, ali se i zelene borove šume, makija i vri- 
jes, a po prizidama i oko sela uz smokvu, maslinu i 
bajame (omindule) još rogač i po koji limun. Ljudi 
su se tu kao mravi dali na posao, prekopali kame¬ 
njare, posagrađivali zidove, zasadili vinograde, i uza 

sav teški rad uredili putove, i kuće udesili za se. 
Jer to je žilav narod, radišan i uporan kao rijetko 
gdje. Po Hvaru su posijana uredna sela, i polja su 
uređena kao perivoji. 

Sve su kuće šesne 
usrid zelenila. 

Svi su puti čista 
galebova krila. 

Tu i tamo stoji još u selu ili izvan njega dvor 
bivšega »konta« koji je ubirao dohodak i, da bi mu 
posao išao glade, lukavo poučavao težake »krejon- 
ci«, pristojnosti. 

Pop je, zajedno s plemenitim posjednikom, za¬ 
strašivao paklom, grijehom, kontrolirao obiteljski 
život kroz ispovjednicu; crkva je stvorila tip bogo- 
moljke licemjerke, koja izazivlje histerično natjeca¬ 
nje za prvenstvo pred bogom, izvan kojega ne mogu 
ostati ni muževi. I tako su postavili težaka između 
čekića neba i nakovnja zemlje, i on je, realnošću pri¬ 
siljen na »grijeh«, u strahu prignuo glavu u nepre¬ 
stanom očekivanju udarca. Zatim su došli drugi. Po¬ 
javili su se u obliku trgovaca, poreznika, lučkih nad¬ 
zornika, financijskih stražara, žandara. Ondašnjim 
režimima takve prilike nisu bile na štetu. Za vrijeme 
od 1918. do 1941., u nadridemokratskom strančare¬ 
nju, počeo je težak treptati očima: »Što, netko se 
počeo zanimati za nas!« Ali je naskoro uvidio da se 
od toga nema čemu nadati. 

I težak je ostajao i dalje na zemlji, svaki poje¬ 
dinac u borbi za svoj vlastiti kruh. Teško je samim 
svojim rukama prehranjivati obitelj i plaćati poreze 
u svim oblicima u kojima su se oni pojavljivali. I 
glave su se prignule k zemlji, ruke otvrdle i postale 
»grevaste« kao suhe grane masline, ćud ostajala te¬ 
ška, ozbiljna, a iz ustiju su škrto izlazile riječi bun¬ 
tovne i opore. 

Teške su te riječi hvarske, čakavske, pune su 
neke siline, neke ljutitosti, a posmješljivost je uvijek 
sa prizvukom sarkazma. Rijetko će se u hvarskoj 
čakavštini čuti obijesna, raspuštena veselost; uvijek 
je u njoj neka rezerva, nešto uzdržano. Reklo bi se 
da je u njoj prikriven neki ponos i bojovno očeki¬ 
vanje uvrede. I sada dok u sabesjednika pred sobom 
gledaš snažan vrat, krupna ramena, i jake opaljene 
runjave ruke složene na grudima, osjećaš da je to 
ponos radnika, ponos čovjeka koji voli svoj rad i 
svoj kraj i traži poštovanje. 

Nije lako razumjeti Hvaranina, ako se ne po¬ 
znaje njegov život. M,arin Franičević u svojim pje¬ 
smama i poemi »Govorenje Mikule trudnega svarhu 
škojih« duboko je zadro kako u taj zanimljivi život 
tako i u jezik. U tom jeziku je bogato izražen men¬ 
talitet hvarskog naroda. Teško da ikoji naš dijalekt 
ima toliko niansa u akcentu, toliko kolorita u riječ- 
niku, toliko značenja u metafori koja se specificira 
akcentom, tako jasnu historijsku povezanost riječi 
sa određenom navikom, običajem i radnjom. Jedna 
riječ izaziva mnoštvo asocijacija, redovito je aluzija 
na neku stvarnost koja se s vremenom uobličila u 
složenu, ekonomski uvjetovanu, pojavu, da se po¬ 
navlja, brusi i posvećuje u poslovicu. 

Ča ti boji , oni gori — 

— nisu dnevi za lužingat 
ni od gad at. Rasparšit ih 
i razlatit ko gudeje 
izvar smokve — u štajuni. 

Jer ča kašnje bit će žešće 
i za uncu bit će lakat , 
za libricu vela mira. 

U tom jeziku težačkom, teškom, mrmljavom, 
povijest je toga čvrstoga naroda. Teče ta gusta riječ 
od galijaštva, od kmetovanja »kontu«, pa preko 

trgovaca, egzekutora, popova — na koncu se pre¬ 
tvara u govorenje Mikule Trudnega svarhu škojih, a 
onda su: 

... mladi podivjali f 
šer kurat su tako rekli 
iz oltara u nediju ... 

U isto vrijeme dok su Mikule Trudni ronili gla¬ 
vom k zemlji u teškoj brizi za dugove i »kampatike«, 
rasli su novi ljudi, njihovi sinovi, mlađi. Ove dvije 
vrste ljudi slabo su se opažali, samo su jedni u dru¬ 
gima kao preko oka vidjeli dvije strahote: jedni, 
mladi, mučne tamne prošlosti, a drugi, stari, neiz¬ 
vjesne, lakoumne budućnosti. 

Onda je zapuha 
reful priko škoja 
kar čar njena skrapje 
kroz sela i poja. 

Pad zvizdon čarnjenon 
junaci se dvigli... 

I Mikule su digli glavu, upravili pogled na šire 
polje i vidjeli da je došlo nešto novo, nešto što su 
oni nejasno željeli, i da ovi mladi »po gospu« ipak 
čine nešto što su i oni kadri razumjeti. 

I razveselili su se tome otkriću svoje nove 
pameti. 


VJEKOSLAV KALEB 


GOVORENJE MIKULE TRUDNEGA 










MASLINE PO ŠKOJIMA 







MASLINE PO ŠKOJIMA 


I. 

O, masline po racićih i po škripih i fužićih , 
ispod selih po gomiloh, 
o, masline po dočićih, 
i po poj ih, u stinima 
i po škrapoh 
i po rapoh, 

sve masline po škofima. 

O, raslinje u lipoti, 
na ravnicoh i pri bandoh, 
u starini, u mekoti , 
u tustoći i u gladu, 
nasrid ravni i u smričju, 
u pustoši i u vrisju 
i na suncu i u hladu . 

O, varhovci iziđeni, 
jedre grane savijene, 
mali garmi iz grize ni, 
vela stabla po pofima, 
o> gropive, izgarbjene r 
nakrivjene, izgarčene, 
sve masline po škojima. 

Isicene, osušene, 
mlado lišće na mulima, 
ogoljene, zapušeene; 

kripost uja, snaga vina. 
Čvarci pišći, popucuje, 
gasi, dimi, zadušuje 
zelen driVo iz komina. 

O, grevaste i čvoraste, 
suhe žile izđilone, 
izlomjene i gropaste, 
krive grane nad putima, 
škojarice i lastovke, 
male, vele i fastovke, 
sve masline po skofima. 

Kupjacina, beracina, 
podkresivat i prikapat, 
teški posdl, mala čina. 
Meke žile, tvarde bije, 
kako dlani na ruhami. 
Mučni posdl, svej po nami, 
tilo garči, kar non pije. 

Malo uja, malo vina, 
vele skale, žuj na rame, 
teški posdl, mala čina. 

Igra parstih prozeb'enih, 
is kjucićen pokuckuvot , 
ispod stabol protarkuvot, 
sparta mđslin pokupjenih. 

Vrića tista, kapja pota, 
tri makine, kamenice, 
kapju murge — gruba bota. 
Po sve noći u konobi, 
plaćodu se berenice, 
plaćodu se kupjenice, 
kasne ure, kasne dobi. 

Tuja spiza vele slana, 
dva kostriča ume šake, 
teški pošal, mala hrana. 

Micić juteg maravarta, 

»turtejice — kapulice, 
sardelice — smargorice« 
i bevanda barsatđna. 

Suhe smokve užezene , 
šaka lanjskih kaloberih, 
rasplaćuše prišušene , 
u korizmi gnjila murga . 
Po zurnati tri sol dina 
za pol kvarta bumbazina 
i pol laj ta slabog burga. 

Plaćodu se berenice, 
plaćodu se kupjenice. 




HL 

Šer Mafiju , luden jancu, 

bocun uja u jamatvu, 

za priznanje i krejancu; 

samo sad su podivjali, starijega ne priznaju , 

gospodara ne poznaju , 

kako naši šukundidi. 

A pulenta u poklada, 
zarno soli , ofih larda, 
i na ognju planda klada. 

Dvi ćimule — svića uja, 
u kupusu dvi , tri kapje, 
a u glavi muklo klapje 
misal gruba , misal tuja. 

Skonse daju u gropima , 
sve masline po škojima. 

SUNCE 


NAD ŠKOJEN 

PRIMALIĆA 

Primdliće dojde mlado iznad škojih, 
Nabubridu mezgre u svemu stablinju, 

Uzigro se svitlost u borju i stinju 
l sunce prosipje radost priko pojih. 

Zacivčedu jutron tici po orisih, 

Zazelerii granje murve i koprive, 

Zabilidu varili, omenduli, slive, 

Zavonjdju rože i rute po lisih. 

Te plina uliie u živo i tiče 
I probudi lišće masline, česmine, 

Javore i smokve nad buson kupine, 

Po mejoh i lazih divje kokotiće. 

Zapušu maštrali priko sik i zalih, 

Zamodri se more, zašumidu bori 
Oćutivši kripost u drivu i kori, 

Zalepeću jidra barkih u konalih. 

Klapjedu maškini vazdđn po savuri, 

Zvonidii motike po uskih fošalih, 

Oldaju grotđmi po lajčićih malih, 

Čarnidu se pojen trudi i lavuri. 

UTA 


A zasipje uvik u litnja podneva 
Plamenon gorućin stabla, živo, jude, 
Stinja, pute, bore i u pojih trude, 

Svitli nad selima; pusta sridadneva 

Parži, pali sunce po lozjih i grebjih. 
Začvarčidu čvarški iz smrica i smarče, 
Šušurdvi šumi po karšima barče, 

Brenče po raslinju škojanskih podnebjih. 

Sad su puti sami i caruju lita, 

Ume stinjen slizi cvatedu u meji, 

A smiju se griže našon ludon žeji 
Za ravni širokon di zrijedu žita. 

Putujedu škoji niz širinu neba, 

Sunce š njima vlado, u krug ih zatvaro 
1 plamen naddnja sveja novi stvaro, 

S judima izgdro, prateć ih do greba. 

Klapjedu maškini vazdđn po savuri, 
Zvonidu motike po uskih fošalih, 

Oldaju grotami po lajčićih malih, 
Čarnidu se pojen trudi i lavuri. 

POJEMATVE 


Blage pojemdtve u poplavi sunca 
Palidu uz škoje plamenje i krise, 
Budidu u škripih kadu je i vrise 
1 nosidu plime vonjih iznad Hunca. 

Na pojih uspldne po pribdrških lišće 
l svitlost obdspe ravnice i strane. 
Masline u lozjih savijedu grane, 
Smriške i manfige slavidu godišće. 

Oblicodu ćele zimurdd po plažoh, 

U valima barke uzdvižedu jidra, 

O/r u mandrbćih ispusćodu sidra 
I cvatu bonace ko po starih svažoh. 

Masti uzavriju po turnih i badnjih, 
Iskridu se vina mlada u žmutima, 
Hmutodu se ceston misi na mulima, 
Izgdrodu laži ko ognji na pladnjih. 

hlapjedu maškini vazdan po sav'uri, 
Zvonidu motike po uskih fošalih, 

Oldaju grotami po lajčićih malih, 
Carnidu se pojen trudi i lavuri. 


UME 


Nazdzre se zimi sunce priko škoja 
Da ogrije živo, lizeće, plazeće, 

Stablinje i tiče arijon leteće, 

A za njin ostaje studen i nevoja. 

Oli se uzbuco konalima more, 

Nastanu mejbave i gvere od vitrih, 

Kako mukli glasi od napuklih citrih, 
Refuli regeću niz stine i bore. 

Oli sa gluhača zacivćedu ćuške, 
Napinjedu plojke dica za košiće 
1 gonidu stinjen repke i striziće, 

U škodu niz vrisja za droskima kuške. 

A ćekodu jutra i ćekodu dneve 
Da obasja svitlost sunčana i čista 
Kuće i konale i poja i mista, 

Da prostruji kripost kroz mezgre i greve. 

Klapjedu maškini vazdđn po savuri, 
Zvonidu motike po uskih fošalih, 

Oldaju grotami po lajčićih malih, 

Čarnidu se pojen trudi i lavuri. 

OD POSTANKA TAKO 


Od postanka tako sunce, vitri, darži, 
Minjodu se škojen primdlića rana, 
Pojemptve kasne i ko cvit od lana 
Madridu se dnevi kad sunce uparži. 

Bilo da su sami, skrušeni i mirni, 

Oh s maškinima klapjedu niz kale 
1 s nogdmi teškin gazidu kroz sale, 
Ovi judi suncu ostajedu virni. 

Kad su nad učelkih versi oldavali, 

Ol kad su iz Mlecih donišali kvadre, 
Govorili riči kriposne i jadre, 

I stiskajuć pesti dohotke davali, 

Suncu su letile misli, žeje žive 
Je? u dneve mraka i oblocih gustih, 
ovitlost je nadanje svakomu na justih 
Iznad sel i mistih, niz poja i rive. 

Klapjedu maškini vazddn po savuri 
Avonidu motike po uskih fošalih, 
Oldaju grotami po lajčićih malih, 
Čame se na suncu trudi i lavdri. 


ČESMINA 


Ne može česmina bez škoja, ni škoj bez česmine, 
Ona se sresla uz ove grize, grotame i stine. 

Is korenon, ka i judi, u zemfi duboko, 

Rest'e kako može, nikad usko, nikad široko. 

U sebi nosi zlamenje, blagoslov za bande i strane, 
Molitve za sunce, vitar i darž su pružene grane. 
Beštijom žejude i lišče, ognju najboji plamen, 

Koze obarstidu svaku grančicu i svaki njejin garmen. 

Klapju kosiri i sikire po varsih svake ga dneva, 

Muli kiča, mlada stabla unišćena sve do greva. 

Sve ih farma. Gropi su skonsi i garci češmine 
I kuko ni jude — ni nju ništa ne umine. 

Bijene i morene, ka i judi, od muk i nedać svih, 

Ne moredu češmine bez škoja, kako ni škoj bez njih. 
I restu svej nove po valoh i račićih, 

Češmine po škopima, po škripih i fužičih. 


25 









ZAGORICA 


Lipo je bilo odjdhot put Zagorice 
i dekđjuć na mula niz kale, 
u bandoh gledot stablinje 
i po po/ih loze na pale . 

Tad su puti bili čudno daleki 
1 svašta non pravjali miri 
I nmsline, a slizi i kadu/e cvali 
i zelenili se Pol and e i Viri . 

Stare žene s kozđmi u pašu hodile, 

Zimurdd vonja po i starinami 
i zabuhuvole smokve nad mejoh, 
a Čudo resio u namt. 

U Zagorici je puno škrapih i gomil 
i puno maslin po njima, 
a svaka maslina je bila daržava 
i svaka grana grad u našim snima . 

0, da se bilo uspet navar kalobera na kolniku 
i pogledon odjidrit sve do mora, 
niz fošale pustit brodiće 
ol u bušku košiće latit od bora do bora . 

A čuvali smo hoće V koje zar no zasirit 
i svaku smo lozu znali, 
ka i oni koji su se okolo njih pofili 
kad su kopali i maškindli. 


Uvik smo se vraćali puniji, 
svaki put smo novo itili, 
za sviton se opijali 
i širine i dajine želili. 

1 sad iz daleka iz ovih škurih koridurih 

di svaki škrokoj muklo oldaje, 

svitla i dobra Zagorka još je puna sunca 

i svemu ćutimo granice, ma za njon nos tuga pasaje. 

STARA MASLINA U ŠKRAPI 


Ko zno koliko stotin godišć tako 
bori se sa suncen i stinjen i vitron 
maslina stara izresla u grizi. 

Ko zno koliko stotin godišć 
gledo niz vale i doce 
kako judi put poja prohodu 
sa žufima na rukami. 

Ona se spominje kad su te iste ruke tezaške 

gradili palače po mistik , 

kad su te iste ruke podizoli rive i dige , 

tesoli česminu i vukli mrize po sikoh 

i na šaki zemje po škrapoh 

pruće od pitome loze sadili. 

Ona je gledola kad su se iz valih dizole čarne gajete , 
kad su punin jidrima plovili navi i bracere 
ča sad zapušćeni gnjijedu po valoh. 

Čula je široku pismu onih ča su odhodili za kruhon 
i vidila kako se slom je ni vraćaju 
bez pisme i mladosti. 

I gledola je Matija i za njin jude 
is maškiriima, meškima i veslima 
kako gredu sami po pravicu 
i čula da su zato propldkoli krizi... 

Stoji maslina tako, 
a ni je sunce sazeglo, 
ni slomili vi tri, 

kad su nad škojen hučili nevere , 
a maškuli pucoli u obloke 
i zvoni na nebo zvonili. 

I sad kad vitar zatrese grandmi , 

čujemo kako pravjo obo onemu ča je pasalo 

i vidi se kako iz zemje 

natopjene poton iz mi jarih čel 

nikne novi Matij 

i reste 

veći 

i veći . 

NAŠA MISTA 


1 . 

Sve su kuće šesne 
usrtd zelenila. 

Svi su puti čista 
galebova krila. 

Sve čvarčidu čvarčci 
litnja sridadneva , 
sve pusu mastrati 
blaga popodneva. 

I sve naši judi 
po kalah, pijačih; 
ko rože rumene 
divnfice po vartlih, 

ol su mista pusta 
i prazne tarace , 
stare žene predu 
uz bave , bonđce. 

A dokli kopaju 
niz strane , dočiće, 
sunce in užari 
pute i račiće. 


11 . 


Svi su bili kmeti 
i druge hranili , 
svi bili vojnici 
i druge branili. 

Sad kad opet puše 
reful priko škoja f 
kar čovičja štrapje 
kroz sela i poja. 

Pod zvizdon čarnjenon 
mladići se dvigli , 
junaci postali 
rad pravde — do cigli. 

A sve kuće šesne 
usrid zelenila, 
i svi puti čista 
galebova krila. 

SKONSI U RIČIMA 













SKONSI U R1Č1MA 


Minjali se zime , primalića, lita, 

Na istemu škoju zivili dva svita. 

Jedni se svijali po karšu i grizi, 

Sve snage davali motiki i mrizi, 

Drugi čisti , vedri kud god su hodili, 
Smihatanja, kante svuda pronosili. 

Riči skonsavale po putih i pojih, 

Ma rilko se čule iz just onih bojih, 

Ki su veće skule u Mlecih učili 
1 jazikon teskin puno začinili 
Kanconih taljanskih, sonetih latinskih, 
Učenih besidih i pritač starinskih. 

Glasi se ditinstva sve manje javjali, 
Kad bi izmej sebe o skoju pravjali, 
Jutarnja, daleka slusoli zvonjenja, 
Ronili u zveket čudnih govorenja 
1 slagali verse primudre i hladne, 

Ne misleć na jude, ni site, ni gladne. 

A dica iz puka, zakna, seminarij, 
Posteć duge dneve i moleć ruzarij, 

Na izamih uvik najboje izašli, 

I kako kurđti po mistih se našli, 

Uz govor tujinski po našu zabili 
Ko da mlade dane nisu razumili. 

Po sva popodneva tercilju igrali, 

Ili u mislima taracon šetali, 

U kacu hodili, po putih befali, 

I nad cilin stadon glavami stresali, 

Ter se bogojubno puku štupivali, 

Kad se na lantinoh martvi targuzali. 

Rad Marula slavneg svi su se zgrozili, 
Ki su na harvasken od Judite štili, 
Začinjavce farske, kako god ni njega, 
Nisu razumili, niti zarad čega 
Jazikon čobanskin slažu svoje pisme, 
Gospodđr Tvardajski sasvin ih je isme, 

Pučani od jestra za sebe kantali, 

Za pisniške verse nisu nankle znali, 
Kad su došli libri ko da su po našu 
Od onih is kraja, hodeć bi u pašu, 

Oli nad kominih za večerih dugih 
Stari ton prihaja od jednih do drugih. 

Hodili godišća žvelto ii pomalo, 

Ričih nerečenih sve veće ostalo, 

U judima vrili i jidi i jiri, 

Škojen prohodili i zviri i zbiri, 

A skonsi u ričih nisu se minjali, 

Neg čekodu uvik da bidu zasjali. 

ZAPREĆONA ISKRA 


»Svu noć sjala svitla misečina, 
U po noći krvav dazdić pade«. 

Karvave sikire na dno mora pale, 

Lumini trepćđli isprid slik svetdških, 

Kvadrih i oltđrih od meštor mletaških, 
Koloni i kmeti napučili vale. 

Svi zabjeni skonsi, sva plovjenja noćna, 
Gusarske galije na debelih morih, 

Misečine puste iznad kuć i dvorih, 

Vitridu iz sardoc kroz hotinja moćna . 

Zaprećona iskra kad i kad usplane, 

Razgori se plamik one iste karvi, 

Kroz riči i dila, dobrote i kripost, 

Kroz muke, nevoje i kroz jute rane, 

Javjo se dešpeton i snagon ča marvi, 
Glavami išanim ke ne mole milost. 

KROZ GODIŠĆA »ČA« ODZVANJO 


Ispod boltih i taracih, 

Po lantdnoh i sularih, 

Iznad duorih po selima 
1 u hladu od kuć starih 

Čujedu se drevni glasi 
Nad mistima i selima 
Živu judi zime, lita, 

A u njima ričih plima . 

»Ča« odzvanjo po sve dneve 
I oldaje od učelkih 
I ponistor s lipin vonjen 
Garifulih i baselkih. 

»Ča« odzvanjo priko pjacih 
1 oldaje od pilaštor, 

Od mirinih po dvorima 
1 od škurih i od lastor. 

Po smričjima i vrisjima 
Drenči »ča« u rasvanuća, 

Po tocima i putima 

»Ča« skonsaje u smarknuća. 


Meke riči tvardih voltih 
Govoridu sve nevoje, 

Trude , muke i draginje, 
Brige dići da je boje . 

Sve prohodi, škoj ostaje 
1 po njemu »ča« prijanjo, 
Iznad pojih i konalih 
Kroz godišća »ča« odzvanjo . 






VARBANJAN1 


Ruke su in grevaste 
od truda i nevoje, 
u ričih jiri skonsaju 
i uvik su dobre voje. 

Škrokoji teški i mukli 
po kalah i Gorici , 
veselidu se jematvi 
i suncu, rodu i dići. 

Svi Ivanića spominju 
i mislidu oba buni, 
al niko njih ne smiče 
bubotci ni patakuni. 

Kuće su in izgorili, 
ma oni zato ne haju, 
jer narod će bit slobodan, 
a sad — neka pasi laju. 

Stari judi — dobri i smišni 
i mladići po gorđmi, 
žene, matere, dicica 
kako dobre misli u nami. 


TEATAR FARSKI 


Stotine godičć tako 
stojidu pijace, kolone, baluštrade, 
palači, skule i libri starinski, 
a nad svima 
teatar farski 

i u njemu drage riči harvaske. 
Skupčćine puka. 

Leutaši po skalinadah i cvitnjocih, 
slike najbojih mečtor mletačkih, 
tvardaji i turni. 

Odzvanjodu miri 

Robinjon Hanibala slavnega gospara 
oli riči priproston 

Benetević Martina pučkog začinjavca, 
a teatar farski 
nad svima 

i u njemu lipe beside 
u jaziku dragen, harvasken. 

Drame, skazanja, versi , fantazije 
i igre pastirske, 

činjorije mletačke i gospari farski, 

ma uvik 

riči starinske, 

harvaske, 

slovinske. 

Miruje pijaca, 
a zemunjave težaške noge, 
teške od zemje čarnjene 
i trudne rabote 
gazidu po daskah i saližih, 
oli uragani pasaju nad sviton, 
ustaju Ivanići, Blaškovići i Surele, 
popi Zovinići pod oružjen 
i puk vaskoliki za njima, 
a stoji teatar farski 
i u njemu oldaju 
dobre riči harvaske. 

Gradidu grevaste ruke težaške 
lože i arsenale, 

uz vesla stenju kmeti i galeoti. 
Hlamodu martva telesa u portu 
na jarbulih i lantinoh. 

Prohodu galije i baštarde, 

kapitani i poteštati, 

ma ostaje teatar farski 

i u njemu barčidu najslaje beside 

starinske, 

harvaske. 

slovinske. 

Puno je godišć pasdlo 
i sad kad su nove plime naresle 
našon zemjon slovinskon 


i ustali novi junaci 

pod zvizdon čarnjenon, partizanskon, 

opet se čuju 

beside starinske, 

harvaske, 

slovinske, 

snažne, partizanske. 

A penje se teška noga težaška 
na daske farskega teatra. 


(28. XI, 1943 ) 

DNEVI INKANTANI 












SVAKO PRIMALIĆE ZAPUŠU MAŠTRALI ... 


Svako primaliće zapušu maštrali 
i nad našin škojen 
zavonjaju dasi od mora i bora , 
a po pojima i var tlima cviće zabili 
i sve lipote se raspu. 

Svako primaliće zapušu maštrali 
i najdu nos daleko od škoja 
di tugujemo za našin nebon i moren. 

A kad mladi misec zasvitli nad sikima, 
nad žalima , 
nad jarbulima 

i nad našin škurin kampanelon, 

mislimo na grize i doce 

i onu staru smokvu našega ditinstva, 

di su se rodili parvi nemiri 

za morima i brodima , 

za jidrima i vitrima 

i za dalekin i širokin sviton. 

Tako svake ga aprila , 

zapušu maštrali , 

a mi prohodimo tužni , 

daleko od škoja 

i mislimo obo vami tamo 

ča čili život prohodite po tih škrapoh 

u trudu i potu. 

ARMON1KE GLASI 


Kroz smarznute pute krajine daleke 
Pronosimo misal na mista i škoje, 

A iz oštarije poput čudne jeke 
Armonike glasi nestaju niz poje. 

Budidu u nami uspomene smišne 
Na ditinske dane, koje smo pasali 
U smihu i brami, karnovale grišne, 
Kad smo sve ćutili i kad smo sve znali. 

Bilo da prohodu svaće priko selih 
S nevistican bilin, is vencin i cvićen 
I priliću tici leparšavih hrelih 
Civčeć sa učelkih is punin glasićen , 

Bilo da poklada probudidu mladost , 

Pok da zaboravi nevoje i muke 
1 oćuti srićna primalićnu radost, 
Rasplanda se plamik morbina i huke. 

Armonike zvuci nad kućon barčidu, 

U šarcima mladin vihore zaviju, 

1 sve duše dičje za njima tarčidu 
I kako u svitlost u njih se upiju. 


POKLADA NA ŠKOJU 


Svake ga god'išća nad škojen se glasnu 
Valceri starinski otegnutih jirih, 

Šaltini »na preju« sve do u noć kasnu 
Selima oldaju s armonik i lirih. 

Obarće se mladost na vihu od zvuka 
1 sobon odnosi u motu i zibu 
Razmolonu kretnju odvaljena kuka, 
Uvik iste skonse u kantu i gibu. 

Dica po kontunih sven se veselidu, 
Ridodu i stišću bez griha i zlosti 
1 da dura veće u sebi zelidu, 

Ne poznajuć brige, nevoje, ni sosti. 

A stari uz mire na daskan sididu, 
Spominjuć se dnevih ča se ne će vratit, 
01 obo posl'ima mislu i mučidu 
Ne moguć ih nikad od sebe odlafit. 

Na stolu u kraju pod kiton baršćana, 
Šinjaduri tance svej tako zvonidu 
Do u čistu sridu. Udarci marčana, 
Motike, maškina pojen zaoridu. 


4 


49 











MARAČ 


»Pol vejače loza. plače , 
a pol mar ča pupak vcmka« 

Primdliće ćuti, mezgra i korenje, 

Puvci po granami, u zemj'i simenje, 

Vitar razvigorac puse niz vinišća, 

Niz mače i pruće, pribdrške bez lišća 
I kripost ul'ize u svako stvorenje, 

Ribori po puntoh išaju kopišća. 

Na poju težaci, na brodu brodari, 

U gori pastiri, na moru mornari 
Pozdravjodu sunce ča svitlinu rado 
1 život od mraka zimskog oslobdđo, 

Sve pute i vale radostima žari 
I svud ih rasipje i svima ugdđo. 

Oli priko neba obloci tanahni 
Nad moren i krajen jidridu lagahni 
1 budidu spomen na ditinstva dane, 

Starine travnate, vitre razmolane, 

Sve onako bili, vunasti, maldhni, 

Ko da su procvale grane impjantane. 


SVAKEGA STEPLANJA 


Svakega steplanja mislimo na isto, 
Mladost na škojima, na jude i misto, 
Kuće po račićih, cviće, barabane, 
Sunce iznad borih, kuće rasplanzdne. 
1 kako da snimo sve svitlo i čisto, 
Masline zelene, brode armižane. 

Kanti i rikanti ječidu u namt, 

Didi po korima klimodu bradami, 
Misečina sjaje. Kroz poja pasaju 
Mladići s motikan, a barda oldaju 
Od pisom i smiha, od diče u brami, 
Kad se mukli jiri na višje išđju. 

A kad sve zamukne, tići zakantđju, 
Zapušedu bave na moru i kraju, 
Zazeleni strana, projevatedu žuki, 
Težaci se najdu u poslu i muki, 

Ma dica gragoreć po putih igraju, 
Veseleć se svemu bonaci i huki. 








»TRIUNF« U KAFETARIJI 


Kad sunce upali u podneva litnja, 

01 kad škoji, sami sniju u konalih, 
Kasne pojemdtve, primdlića srićnja, 

Kad je zemji prignut težak po fosalih, 

Općinski posćici, mestri, artižani, 

Boji tovirnari, časni butigiri, 

Popi, kapitdni, financi, skrivani, 

Slavni rufijani, svačiji sansiri 

U kafetarijan naših čitadelih, 

Svakeg božjeg dneva na »triunf« igraju. 
U škurin vestidin is maniron velik 
Obo seljanina se razgovaraju. 

U kafi nestaje sva njihova plima , 

Kako bili snizi ča su okopriili, 

A ostaje prazno odasvud u njima , 

Jer sve ča je bilo tot su utopili. 

I kako prohode težaci niz rive 
Za mulima punin i pod brimehima 
I pronose sobon snage jedre , žive , 

Iz kafe igrajuć gledodu za njima. 


PASA JE AUTOBUS PRIKO ŠKOJA 


Kad ti priko nedije , 
dvigli mu bije 
ispod kola, 
i poče stenj'at, 
šuškot, trepećat 
nimo sela. 

Kad se zaleputi, 

Lukesa se smuti , 

Menetu olprenu mul f 
Perić razbi žmul , 
pristraži malu Mariju 
niz peskariju. 

Tarči , šmarči, 
ko gudej na smardej. 
Marnji , riče , 
stenje , kriče, 
i biži kako jaruh 
prid sakon muh. 

Šibe skoči na gomilu 
Franić pusti kobilu, 
ženske se impjantali, 
težaci na meje išali, 
is rukami nad očima 
gledodu za kolima. 

A stari Fabić se zabjehnu. 








Ono von ga, na, 
došo je, došo, 
mule strašinat 
i pineze škajat. 

I opet se prignuti zemji 

ka i pri, 

kad je izbjehnu. 


KAD SMO U POLIT AK HOD1LI 


Osdmjena poja, bori u Stinđmi, 

Svenula braniča, bušini i rižve, 

Badnji u konobi, grožje pod gredđmi, 
Rasušene kace, šešule i dižve. 

Kolnici i laži, doci i docići, 

Čehuje greštvina duboko u lišću, 

Gomile i škrape, takji i kolčići 
1 dica ča žarna ume prućen išću. 

U ovu štajun smo priskakali me je, 
Politak iskali niz strane, dociće, 

Po putih igfđli na balun od preje 
1 pritarkivali vale i račiće . 

Gle doli niz more u bonaci barke, 

Mislili na vitre u valoh, kondlih, 

Diloli vartila i brode od karke, 

I želili grade iznad žutih zalih . 

Jematve, kad lišće zaodije rumen, 

Dicu i težake zemji približidu 
— Kako i kopanja, — i u svaki grumen 
1 u svaki busen tad se užividu . 

I u njima nove nabujodu plime, 
Rastvorenih zinic gledodu niz poja, 
Kako i mi nikad. I ko dobro sime 
U njima iznikne ona ista voja. 





HUMAC 


Kad smo bili mali jedva smo čekoli 
da dojde sveti Ivan i Paval, 
da nos odvedu priko varka 
šest mij daleko , 
na Humac. 

Jaholi smo na mulima, zaparćeni u sedla 
i gledoli kako se modri more 
ume Šćedron i Korčulon 
i kapelice po putima , 

»Duše od pargatorija« i »Sveti Juraj ubi zmaja«. 
A kad bi zapuha vitrić 
zavonjđli bi jače 
martine i smarče, 

brodi bi išali jidra i more se nagrišpalo ... 

Barlog i lokve na Plani , 

sve non je to bilo veliko i čudno. 

A kad bismo sa Petrare vidili malu crikvu 
i kućice pokrivene pločjen, 
u nami bi ništo zadarćđlo 
i uvik je ti dan bi vedar i svital. 

Sve non je bilo drago , 
gomile prid kućon obresle kupinon 
i starinske posteje pokrivene sukđncima od peče 
na koje se nismo mogli uspet bez banka. 


A crikva je bila i puno je u njon svitlosti f 
i svi smo unutra slobodni bili , 
nismo ćutili straha od » svetogarja «, 
isprid vrat smo piske vadili 
i s njima se isigrali. 

Na pijaci smo na balun igrali 

i uvik non je bilo žal ča ni i u selu pijaca . 

Sdako jutro bi nos zvončići probudili 

sa mulih ča su prohodili 

put Gvardišća i Korduše 

put Močdvca i Vija doca 

i nikad non ni bilo žal... 

Dosta |je od onda vrimen pačalo. 

Svaki dan su prohodili judi i živo 
oV put varka , ol iz varka , 
proginjali travu , kiće, darva, šumu , 
mučili se kako znali. 

A dići je i sad drago na mulima priko varka 
ka i pri. 

Ma mi kad dofdemo iz svita na lito 
ne gremo na Humac. 

1 kad bismo išli ne bismo ga našli. 

I bilo bi non žal. 

SVAKO GODIŠĆE VRAĆOMO SE TAKO 


Svako godišće, 

kad ćvarćak začvarci po mdslinima 
i borima, 

kad po škrapima procvate žuk 
i vris zavonfđ po varsima, 
jedan po jedan vraćomo se tako t 
dct se nasfarćemo sunca i mora 
i vonja od cmija , 
zimurada i kaduje 
i da usisomo još malo snoge 
iz ovih širih griz 
i carnjemce 

nad kojon se svaki dan lomidu 
naša braća i oci. 

I onda kad poćmedu oldavat konobe , 
pri nego zaklapju parve meške 
odhodimo kako smo i došli , 
svaki svojin puten 
za kruhom 

Svako godišće vraćomo se tako 

pri nego kalobcri nabubridu po plazoh 

i grozje poeme zabuhuvot. 

I uvik isto: 

Iz konala gledomo crikvicu na bardu 
i oni stari čepriš kraj kampariela, 
onda prid noć kad sve utihne , 
punim parsima 

usarknemo dah našega škoja. 


Tako pasa je vrime 
iz dana u don , 

judi prohodu bez smiha i kanta , 
samo d'igod zasvitlidu oci , 
zubi zaškripju 

i ko da u njima ništo zrije ... 

A po rivoh šeću furešti. 

Svako god'išće tako. 

A onda kad poćmedu oldavat konobe 
pri nego zaklapju parVe meške 
odhodimo kako smo i došli 
svaki svojin puten 
za kruhon. 

PRED SLIK ON POKOJNEGA D1DA 


Dide, 

svako primaliće, 

kad se vratin trudan, 

žejan škoja i sunca, 

i vonja naših lazih, griz i docih, 

najden se prid tvoj on slikon. 

1 uvik gledon u tvoju siru bradu 
i tvoj dobri i smireni pogled 
i mislim na tvoju mladost 
koja se lomila po Kustoci i Suecu, 
i tvoj život pun brige i teške rabote. 

Dide, 

tebe već ni, 
kako ni svih mi jarih, 
ća su po ovih skrapoh 
stenjali, 

i zahvati ćarnjenicu 
kapjima teškega pota 
i kroz stotine godišć davali 
cesaru cesarevo, a bogu božje 
s teskon kletxk>n na justih. 

Dide, 

tebe već ni, 

a tvoj unuk svako primaliće, 
vraćo se prid tvoju sliku, 
trudan, 

sa puno nove ga otrova u dusi i šarcu, 


i isće od tebe snagu 
za nove daleke pute. 

I ćujen tvoj glas 
i glase svih didih i ocih, 
ča su kroz stotine godišć 
davali cesaru cesarevo, a bogu božje 
s teškom kletvon na justih . 






JUD1 ZA KOMIN1H 


Komini su spomen davnega ditinstva, 
Kad su se rajđli parvi sni u nami, 

U njima se kriju pusta dobročinstva, 
Koja smo ćutili u krisu i brami. 

Pašijunska juga i škropci i mraci, 

01 u sri jenara huče bura oštra, 

A zerava grije kako sunca traci 
I cidi se kapja niz čama komoštra . 

Tad sideć u kraju na staremu banku 
ls nogon na biji suhe borovine, 

Ume dva matuna izdubli bi janku 
Oli koližicu s ugjen od česmine . 

Gradili smo barda popeškon u lugu, 
Slagali ugjevje ko kučje u grizi, 
Potezali špicu po istemu krugu 
1 gledoli svaću, iskre na lopizi. 

Išali bi glavu ne poznajuć viha, 

Kad bi došle riči do granice uha, 

1 jidrili brivon jutarnjega smiha 
Na lajkemu lahu primalićnjeg čuha. 


11 . 

Mislimo na jude ča i sad sididu 
Mokri i umorni nad ognjen u dimu, 
Vitri propuhuju i darva piščidu, 
Čarnidu se sa je uz grede i slimu. 

Svu večer mučidu i s malo besidih 
One dvi ćimule na pričaš iziđu . 

Kad i kad se čuju glasi non i didih 
Unučićin malin da smirno stojidu. 

A mladi pomalo vrata otvaraju 
Po škurini noćih darzevitih, zimnih, 
Jedni druge iščuć. U bojen kora ju 
Skupidu se opet okolo kominih. 

1 njihove riči čišće zazvečidu, 

1 njihove oči čišće zasvitlidu, 

1 njihovi kanti čišće zabarčidu, 

1 njihovi jiri čišće odzvonidu. 

A kad se vraćaju s glavnjami gorućin 
Oćutidu škoje zatvorene, same, 

Žeje nin goridu u šarcima vrućin 
Za zriloce meke i najžešće plame. 

ONI ČA ODHODU 







S TUGON SE OLDILIJU 


S tugon se oldiliju, 
svakoga sarčeno pozdraviju, 
kad u tujinu odhbdu 
i mladost ostaviju. 

Zakantaju u »avu Mariju « 
pod kokon navar sela 
i svak ih slušo s mukon u parsima , 
a k zemji prignuta čela. 

Kad mrak zapilje nad miston 
ne može se ni ćuha čut , 
mukli mir je u judima 
ko da dil njih samih odhodi na put. 

A prid zoru zataju pasi , 
ukaže se po ponistroh svitlost, 
kroz plač se uzdisonje čuje; 
to mat za sina moli božju milost. 





MAT SINU ČA GRE PUT AMERIK ... 


Sinka, hod zbogon, 
bila ti srića, 

i blagoslovjeno ti mliko koje si siso. 

Bud mi dobar u daleken svitu, 
imoj pomnju od života, 
i vrat mi se doma srićan i kunić nat. 

Sine, ja san te karvdvin žufima odgojila 
i kolike noći nad tobon učinila 
sto putih i gladna i žedna 
u nevoji i suzami. 

A ti si meni r\dzgovor bi 
i milošća moja, 

kad ti je brat po žurndtoh hodi 
bolesnu me privdrćo. 

I sad kad greš za svojon srićon 
za me ne misli, 
ja ću se pasat i s manjin, 
samo neka si ti dobro 
i zdravo. 

Hod zbogon, 
bita ti srića ... 


ODHOD1DU ZA KRUHON 


U rasvanuće, kad vapor zatrubi pod Gradinon, 
oni ča ostaju rasparfiju mule prid peškartjon, 
prinisodu valiže i vriće 
i smućeno gledodu za svojon mlajarijon. 

Dokli se olditiju za jedan hip sve zamukne, 
onda zaskripje kratka darvena skala, 
to jedan za drugin priko nje prohodu, 
a more za ječi jačje ko da plače vala. 

Vapor se dviže iz porta, svi gledodu put kraja, 
a oni sa rive za njima. 

Zač, zač je to odhođenje 
jedne i druge grize u parsima. 

Nad Biokovon se sunce nazazre. 

Jedni nakraj mora mule odrisiju, 
a drugi na kuverti sididu, 
valiže i vriće pripovežiju. 

U SPLITU SE UKARCAJU 


Gledodu kuće, butige i brode, 

Ne pensaju puno, jedan s drugin se tarokaju. 
Gredu po pazaru i kroz kale, priko rive i pijace 
i darzidu se u koraju. 

Govoridu malo. 

Samo večer u tovirni »po našu« zakantaju 
oni isti plačni kant starinski. 

Kasno u noći na paket se ukarcđju. 

Đuro se vučedu dnevi i noći, 
izgubjeni izmej tujega svita promiču , 
u Bonezajeru ih dočekodu zermđni i braća 
i onda za srićon svaki na svoj kraj odmiču. 


70 


U TRUDU PROJDU ZIME I LITA... 


Ne ćudidu se ničem. 

Kad ostanu sami tuga ih sapinje 
i kako daje od mora odmiču 
sve se višje u njima uspinje. 

Rajzdjdu se po kampima 
na teške pijunske robote, 
na rukami nabubridu zuji 
i mišci skaču kako balote. 

Tako pasaju dani u potu 
i mislima na naša mala mista i daleke škoje , 
a kad šaju liste svojima, sakriju tugu 
i pišu, je dosta kruha i mesa i ni baren nevdje. 

Kad se s kojin našin stanu 
bude nin za čas u šarcu lašnje 
i čini nin se sve na škoju lipo i svitlo , 
a grubo, škuro i tuje sve ovdašnje. 

U trudu projdu zime i lita, 
njihovi listi su sve rilkji i kraći. 

S mladošću umire veliki san o vraćanju 
o škojima i mistima, o sestram i braći. 

DVA, TRI PUTA NA GODIŠĆE DOHODIDU LISTI 


Dva, tri puta na godišće dojde pošćer prid kuću 
i donese liste u modrin, širokin kuvertom 
sa puno bul i timbrih. 

To piše brat iz Los Molinosa ili Santa Fea 
da je fala Bogu dobro i zdravo, 
da je slana isparila lino 
i da su čine frementunu strašno pale 
i teško je doć do šolda. 

Da je bi u Bonezajeru 
ma ni nikoga vidi od naših . 

(Svak gre za svojin poslon, 
sad se sije šeriica 
i raboto se po vazdan). 

A mali Petrov neka. još ne dohodi, 
neka čeko da bude boje 
i manje nenoje, 
jer težak je život pijuna uvik, 
a navliš danas u ove pasje dneve. 

Tetu Luci ju da ni vidi odavno, 
a barba Luka dobro, 
sina je stavi u Ruzarij na skulu, 
a ona starija mu se odala 
za jednega iz Mlita . 

1 na kraju svih pozdravije sarčeno i puno, 
spominje se ditinstva 

i žal mu je da već nikad ne će vidit škoja, 
jer je oslabi i puno ostari , 
uvik u raboti 
i uvik u brizi, 

i da ni daleko od greba ... 

Dva tri puta na godišće dojde pošćer prid kuću 
i donese liste u modrin, širokin kuvertom 
sa puno bul i timbrih. 

KAD SE VRAĆODU ... 


Iz Ruzarija, napisu, partijemo na sedan luja, 
a kad u Split arivđju 
svojima telegrafaju. 

Kad se ukrcaju 
ko da se rajaju 

i ko da umire nisto nepoznata, nemila i tuja. 

Na karmi sididu u jaketan blidin i onako siri 
zalidu svoje mladosti 
bez svitlosti i radosti, 
a govoridu »po našu«, 
kako da se strašu 

i u ricima nin skonsaju niki mukli jiri. 

Iz konala gledodu crikve, mista, barda, poje 
i pogled se ne odvarće, 
a kar nin zadđrće, 
razgovor fermđju, 
oči nin zasja ju 

i zaborđvidu ča su pritarpili, muke i nevoje. 

U daleken svitu kroz goctišća duga 
nove su škaje stvorili, 
obo njima govorili, 
obo njima snili 
i njima se veselili, 

a kad ih najdu gluhe, onda ih pritisne nova, 

još gora tuga , 

ŽIVOTI PROHODU, A ŠKOJI OSTAJU 


P. Ljubiću 

Životi prohodu, a škoji ostaju, 

Stari svit umire, novi se rajaju, 

Jedni o drugima sve to manje znaju, 

Svak tarpi i stenje u svojemu kraju . 

Svaki na svoj način živjenje provodi, 

A jedno za drugin godišća pasaju, 

Svaki imo svoje muke i nevoje, 

Tako jedni druge pozaboravjaju. 

Rilki dojdu stari i zgarbjeni kruto 
I kad na škoj stanu čudidu se svemu, 

Jer ne najdu misto svojega ditinstva, 
Pokopaju misal počinut u njemu. 

Životi prohodu, a škoji ostaju, 

Stari svit umire, novi se rajaju, 

U snagami mladih Uvedu i stari, 

A plamen nadjanja kripi ih i žari. 

MORNARI 


1 . 

PRVA UKRCANJA 

Ćekodu mladići parva ukarcđnja 
Na »Svete Mikule« i »Gospe od zdrav ja« 
1 mislidu puno na ta putovanja 
U ranen ditinstvu, kad se misal javja. 

U to svitlo doba sve su stvari lipe, 
Pronoseć kroz drage kufere od slame, 
Odmičedu naprid kroz gomile, škripe, 

A niti ne čuju, ako tđrne rame. 

I sve nin je ravno, čisto pod nogami 
I vedro i svitlo u njihovin snima. 

Na kuvertu broda stupidu u brami 
Ka ih ne ostavjo, kad se pušćo cima. 

Pri nego prispiju u daleke porte 
I spustidu jidra po uskih mandroćih, 
Ćutidu u sebi da su iste sorte 
S onima po pojih i putih i toćih. 

Bilidu se jidra vanka u konalih 
/ onda nestaju na morih širokih, 

A gledodu tužno iznad žutih žalih, 

Oni ča ostaju priko griž visokih. 


II. 


PLOVLJENJA I VRAĆANJA 

Neka še ne strašu nevere, ni rišća, 

Isto ne živedu u miru, pokoju, 

1 čekodu dneve, misece, godišća, 

Da se iskarcaju opeta na škoju. 

Kako igro skala kad po njon pasaj'u, 
Lepećedu šarca mekuhno u njima, 

Oči nin svitlidu i radošću daju 
I iz tiha reste dobtostiva plima. 

U Vizu u kuće, čiste, isfregane, 

Na starinske sale is velin stotima 
I ćutidu ovde dneve inkantđne 
Na zarcalu, svaži i komu ča klima, 

Posteje široke i puno letratih, 

Šufiti, konobe, ognji iz komina 
Uskarsnedu opet iz spomena jatih 
Najčišće beside iznad pota vina. 

Tot su ovi judi novi svit stvorili, 
Pronišodu sobon kroz čmddine svitlost. 
Zbog teških rabotih, ke su ih morili 
Kroz kolina duga — ne pitodu milost. 

III. 


ZADNJA PUTOVANJA 

Zajidridu sveja nikon friškon brivon, 

Ma život ih lomi pućinon daVekon 
Kako i na kraju i pod istin drivon 
Odgovaro iston garćeviton jekon. 

Penjedu se misli ko uz granje mlici, 
Skonsi se javljaju u dubinah svisti, 

Sve gušće i težje postajedu riči, 

A manje i rilkje dohodidu listi. 

I ako nin kosti mora ne požeru, 

Isto dojde vrime zadnjen putovanju, 
Kagani , fortune sve snage izd'eru 
I na kraj izajdu u nevojnen stanju. 

Kratki vik ćovićji kako hip prohodi, 

Svako novo doba imo nove cere , 

Vapor sa vaporon niz more odhodi 
I gnjiju u valoh barki i bracere. 

A na ukrcanja uvik novi gredu, 

Tvardi kruh mornarski od devet kor jidu, 
Sve jedan za drugin i po isten redu, 

Zriju u nevoji, cvatedu u jidu. 

GOVORENJE MIKULE TRUDNEGA 
SVARHU ŠKOJIH 










— 










Kako zigant na turnu is biguncen vina u zubih, 
oli kako mačić is mičićen mašta pod pazuhon i kako 
centaur na ravnici okićen ruton i bušinon stoji Mi- 
kula Trudni pod kacon navar Šćarbine , malo ponaćen 
i gledo niz škoje ... 

Košići prilićodu od smrića do kupine , mirlice po 
gluhacima i plavičice po puvcih od smokve. Sunce se 
nazazrilo priko Biokove i hladi od mej i gomil ližu 
priko lazih. Vapori promićedu konalima, skune i bra¬ 
cere dvižu jidra u portih. Nindir daleko jedna meska 
kad i kad rebumba obo dno od kace. Vonja mra¬ 
vinac. 

Gledo Mikula poja , laže i masline i kalobere i 
gomile i meje i škrape i rape. Išaje glavu izdilonu 
od gromače is pet , šest batudih mlata oli tajente, a 
ruke kako grevi od ćešmine stiskodu kacu. Stoji Mi¬ 
kula ko da je izreso iz Šćarbine i gledo po škojih i 
ko da po njemu mravi ližu. 

Četardeset godišć je tako svake jematve u raz- 
blišće navar Šćarbine is kacon na škinih, ma četar- 
deset godišć je prohodi , a ni gledo niz poja. Četar- 
deset godišć je pasava priko Šćarbine misleć na maće 
i pribaške , na sparte i vridice, na dizve, šešele i 
žarna pod lozon f ča dica targojuć ostaviju kad ni 
njega. Četar deset godišć je misli na trude i nevoje i 
na dicu, isto kako je četar deset godišć prohlamo po 
fošalih, oli is vidrijolon na škinih u zunju. Četar- 
deset godišć u jednon iston jaketi u crikvu hodi i dicu 
odgaja u strahu božjen i sramu jusken. 

SI 








Primalića se rajala po škojima, a u Mikuli kar 
tarnula i zamahuvo žešće is maškinon po grotamu, 
nikad nankle mrava ugazi. Lita dohodili i prohodili, 
sunce plandalo po pojima i mistima, a Mikula klapo 
i priklapuvo po starini, ol umučeć počiva pod boltih 
i sularih. 

Dohodile jematve svitle i dobre i unišale vonje 
mašta i vrisa u mista. Četardeset jematov! I poteže 
Mikula istu staru kacu ča mu je još pokojan did bi 
kupi na svetega Roka u pajizu. Četardeset jematov 
tuče is meškon po grožđima i čehujima i išaje mihe 
od jednoga skonsa. 

1 kroz sva ta godišća isto su ovako prolićali ko¬ 
šići i civkale plavičice, isto ovako vonja zimurad i 
kaduja, ma nikad još Mikula ni fermava navar Šćar- 
bine. Vlasi jesu pomalo od lita do lita sirili i pest 
je bila pomalo sve manja, ma Mikula ni ima kad 
to ošervat, ni obo ten pensat. Kad bi u ovu štajun 
v$di da je lišće počelo žutit i čele oblićat okolo vrisa 
reko bi sam sobon, već ni lita do dolita, i niti mu je 
bilo žal ni drago. A ko zna bi bi i litos ferma da mu 
se ni dogodilo ono ča se dogodilo. Skalina je bila, 
za reć pravo, veća, ma Mikula se svako godišće uzo 
nje uspinjo. 

Odma ga je ništo žignulo kako da ga je sajeta 
kroz sorce sajetala, oli nika hudobina šćileton pasala. 
Obeznani se, iša kacu na skalinu i ćuti da se gorčina 
u njemu kupi kako leca. Sta je navar Šćarbine iša 
kacu opet na rame i progovori parvi put u četardeset 
godišć: 

— »Pasala divojka vence, ni već u rogu uja, ne!« 

Onda je odišota odnikud iz dubine niki jid intra 
i razli se nad njin, ma ni ga funda. Ča su mu žešće 
oči svitlile i pest se stiskala, ko da je reso veći nad 
Šćarbinom i iz njega su progovorili svi Mikule i Ma- 
tiji, svi Stiponi i Antići: 

1 . 


Di su snage prosijane 
od Prapotne do Gracišća, 
od Korduše do Tarjačih. 

Di su snage prosijone 
po lajčićih i po mejoh, 
priko kusih i pošpetic , 
po tustoci i po škartu. 

Od razblišća do smarknuća, 
kombojorno u jenaru , 
sridadneva usrid lita, 
a po noći u konobi 
svu jemdtvu. 

Rešipije i batude 
kako bote u Otrantu 
i rabote u Suecu. 
ča san steko f ča san doško . 

A sad refa) t oli krepaj! 

11 . 


Škripju škrove po kondboh 
i grumenje parhopero 
pod maškinon na starini, 
(mašur zemje — komešura). 
A kosiri i marčdni 
vinorisci i sikire , 
kini , mace i tajente 
rebumbaju , priklapuju. 

Pripuvdnja , opifpnja, 
tarnu kosti niz škinale, 
zapihone parsi moje. 

Vele pole , Ječi doci , 
teški puti za mulima , 
za gošćicon po Stiriđmi 
kako dite izgubjeno. 
Strašinalo i breholo 
iznad mene nedoresla. 
Krošnje stinja po gomiloh , 
od Ivanja do agusta, 
gori stina, čvarci mezgra. 
Bose noge, trudni dlanl, 
bidni slizi mej savuron. 

U čin konat sad na kunju. 

111. 


Pinku kruha za gomilon, 
parst barsđte iz buraće, 
maravana iz micića; 
slana riba kad raspali. 

Dvi ćimule ol kostriča 
i rodakve u vejači, 
orih larda u pulenti 
i žagrice u slanutku. 
Kuharice, friganice, 
stare tikve — vine tikve 
is bevandon — sve do marca. 
Suha turta — desetica, 
mlaka voda iz gustirne. 

Po sve dneve po varsima. 

IV. 


Kad podrestes — mladoskočić 
hoće ti se svitla smiha, 
hoće ti se lipe riči — 
hoće ti se kanta, giba. 

Mutni dnevi i bonace, 
snizi , darzi i nevere, 
ol niz kale u agustu 
u smarknuća zakantđju, 
glasi pliju nad učelkih, 
nad lantanoh i tardcih. 

Ol nedija dojde od maza 
i sve rože procvatedu, 
garifuli u piteru 
i vijole va suldrih. 

Mladi bori na ramenih 
i vonj cvića i kadu je 
po tocima i putima. 

Sve nedije u pustoši, 
sve nedije po varsima, 
sve nedije za gomilon. 

Izgubiš se i zabjeneš, 
ne znoš riči meju sviton, 
ne znoš mota, ne znoš šesta. 

Kad sazriješ onda biz ća, 
hod za kruhon priko svita, 
ostav snage po kampima, 
ostav snage, jute rane, 
u raboti, u nevoji. 


87 






Ča bi svitla, neobišna 
i tamdsna bila mladost 
lipa naša unišćena 
da je nisu izlomili, 
obalili, dešfrigali. 


V. 


Pirovanja i udajbe — 
pusta mladost već nestala, 
martvi zvoni po škropcima, 
kad divnj'ice na toć gredu , 
armonike u poklada, 
ol slavjenja mladen litu , 
kolendonja i koruti 
od stajuni do štajuni. 

Primalićne tarmuntane 
kad nos potne oblizedu , 
mlići, mezgre i mladice, 
novi puvci — zazebodu. 
Sve usahlo, sve pasalo, 
a ostale žale stine, 
žale stine, zali trudi. 





VI. 


Vele meje, puste škaje, 
cidi kapja niza škina, 
trudne noge popuzuju 
i zavojci pritezedu. 

A ne gledoš niti vidiš 
kako laše, hlandolezo, 
kako šeto po taraci 
i hladi se pod bašćđnon. 

Ne virovo ni Ivanu 
kad je piša iz Rekita 
da je tamo božja voja 
i nevbja. 

Ne deštriga i ne pozor, 
niti komu rešpet dvigo, 
zabejunan, izbezumjen, 
nikad doško svitla dneva, 
a ost a je rog bez uja 
i sad refa, oli krepa! 

VII. 


Kako sparta zrila grozja, 
kako busen mažurane 
i dah zmorca usrid maza, 
kruh šenični u pećnici, 
ol gafiful na grundalu, 
kantala je radost moja. 
Barba Ive, pusta mladost, 
di su dnevi od jubavi, 
di je radost od ufonja, 
di je lipa Pave tvoja. 

Zamuko si u pustoši , 
greb se ne zno u kampima, 
sam, bez druga, prijateja, 
sam bez roda i poroda. 
Pasi, zviri, karvopijci 
pospugali kapju karvi, 
pozoboli uncu snoge, 
izmorili kosti moje. 

Ovb i mene sad za tobon, 
prijateju, barba Ive, 
ma još malo duhoperon, 
ne pušćon se dokli mogu. 

Sad kad vidin di ča stoji, 
kojon nogon mazga coto, 
ne smin, braćo, čine prodat, 
ovo malo ča ostalo. 

V/7/. 


Ništo liže niza škina, 
kako guja hladi tilo, 

(di su mišci, di su žunte, 
di je špirit mota, giba), 
Kako kapja stinu dube, 
kako čarvi biju grizu 
zazeleni i usahne, 
zasvitli se i zaškuri. 

Da se čuju dvi beside 
svarhu dnevih pokradenih, 
svarhu karvi polučene, 
svarhu snoge obaljene. 

Da se čuje priko škojih, 
da se čuje priko svita 
kako plačen mladost svoju 
f urbar i jon unišćenu. 

Da se čuje priko svita 
kako plačen mladost našu, 
O, Mikule i Matiji, 
o, Stiponi i Antici. 

IX. 


Kroz kolina teču riči, 
raznišo ih svaki vitar, 
ma ostaju sveja dila. 

S Karmenicon parva žarna 
zasiridu ume lišćen, 
s Ruzaricon masti vriju 
u badnjima po konoboh. 
Sve ča cvate i ocvate, 
sve ča reste i sazrije 

— ma maslina dura veće, 
jerbo imo tvarde žile, 
jerbo imo vele greve. 

Lišće reste i opado 

u grižima i karšima, 
nasrid laza prema suncu, 
ispod buška, nad gomilon 
kad zazebo mlado kiće. 
Svako zarno, svako sime, 
ol iznikne i uzreste 
oli gnjije i usahne 

— ma češmina usrid grize 
dura veće. 

Kad se zarno začepiži 
i požuti i usahne 
i kad žedno bili, vene, 
ne krivimo zemju, sime 
ne rečemo tarhoćavac. 

Kad izbruhne ol otarhne, 
potucamo u korenu, 
izgulimo u busenu. 

Sve ča zrije i sazrije. 

A mi uvik na istemu 
iz kolina u kolino, 
a mislidu sveja tako, 
dokli bude svita živa. 


X. 


Gon dohodak priko Jese t 
smirno glavu lipo gledoj 
i pozdrav ih is krejancon, 
kako su nos i učili... 

Ko da nisu naši trudi, 
ko da nisu naši poti, 
ko da nisu naši dlani, 
mišci, žunte , kapje karvi 
dale snagu, kripost, špirit 
temu maštu u misima, 
maslinima u badnjiću. 

Kad bi mladi zamarnfili, 
ol na vas glas brontulali 
i prid njima glas išali 
... ja san bidan uvik misli, 
da ni dobro darzat duro. 
Oni su nos to učili 
da budemo smirni, meki 
i krejani. da budemo 
njima harni i poslušni. 

Ma sad znamo ještar punat 
di raspukne pal ol tresa. 

XI. 


Nisto duga za šeriicu, 
(gominjoč su stari jili 
u godišća gladna, trudna), 
pasaj barbi Mihovilu 
is famejon, 

(za kruhon su olhodili 
priko mora, priko svita). 
01 za nemoć i nevoju, 
za likare i bikare, 
spicijare, medicine 
ispeskoli u pajizu, 
izmeštrili i zadili 
za — bašćinu. 

Od tad uvik priko Jese 
is hoholkon, nadarbinon 
ol krejancon, brodarinon, 
mejarinon , kampatikon. 
Nismo znali obarnut se, 
nismo znali f urbari ju, 
(odren vino, nos šeriicu, 
libar kupi, ti ne pitoj). 

A sad mladi podivjfili, 
šer kurat su tako rekli 
iz oltara u nediju. 

XII. 



Njihova su boja poja 
cd Sićvrja Pelegrinu, 
njihova su čila mista, 
za njih svi mi lavurdmo. 

Sve u svili i bumbaku, 
sve u masti i u lasti, 
ne fali nin tićjeg mlika, 
nit nijedna satvor božja. 

Da su baren judi juski, 
da su baren dobrostivi. 

Zbog njih su mi dica manja, 
zbog njih su mi dica lašnja, 
neg u dneve od rojenja. 


Sve odvukli, sve potđrli, 
a ostali samo žarna, 
žuboraju u korizmi 
uvik isto: zali trudi, 
žale stine, zali trudi, 
i daržalo tvarde bije 
u rukami istisnuto, 
pucu parsti, puču dlani. 
Pinku snoge i rušenja, 
ne pušćojmo, daržmo duro, 
dok pripeli, ovo malo 
ča ostalo. 








XIII. 


XIV. 


98 


Karvoplazi će se vajat 
kako rike uzbucone, 
zli će vitri od nevere, 
triski, gr omi, garbinade, 
sve zamantat, sve progruhot, 
sve izmišat i uzmutit, 
sve uzbunit i uzbucat. 

Da se ćudu i štupiju, 
kad mi smirni podivjamo, 
kad mi meki indurimo, 
rešpetozi zajunimo. 

Svi zajedno — karvopijce, 
svi zajedno pijavice, 
pase, žbire, škarambeže, 
vražje zviri, mujteguze, 
vukodlake, rufijane. 

Zatrest će se grize, doci 
i narest će kako plime 
presecjuni priko zemoj, 
rebumbat će rati, ifcile, 
oldavat će barda, poja. 

Ča ti boji, oni gori 
— nisu dnevi za lužingat 
ni odgađat. Rasparsit ih 
i razlatit ko gude je 
izvar smokve — u stajuni. 

Jer ča kasnje bit će žešće, 
i za uncu bit će lakat, 
za libricu vela mira. 



Ko vonj rute u korizmi 
na mast ral u primđlićnen, 
kako busen kaloperja 
ispod rože usrid vartla, 
jadri muškat usrid luja, 
oli košić u kupini, 
kad je zima sva od ještra, 
nosi dneve izgubjene, 
od mladosti unišćene, 
od radosti pokradene, 
nosi misal o lipoti, 
dneve vedre i tamđšne, 
tako riči obo nami 
otvarodu širje pute, 
kripidu nos u nadanju 
i svitlini od uf on ja. 

Ko murtela u piteru, 
ol gariful u ponistri, 
kako vrisja kasna lita, 
kako lozja pod grožđima, 
oli sunce nad kanalon 
po bonaci u otobru, 
reste, nosi i zanišo — 

— pok nestane, podviže se — 
pok opado, život juski 
isto tako: 


99 




Mi smo svoju već izrćkli 
i partidu dofinili. 

Sve smo pute učinili , 
kosti i zunte izgubili , 
baratali , deštrigali, 
ali riči obo nami 
vraćodu non čišći pogled , 
velu snagu i ufonje 
baren dići da je boje. 


XV. 


dudi smirni, pobunjeni , 
judi isti i domaći , 
vaše bune i nemiri , 
paši garči i stenjanja , 
paša fešža lužinganja , 
(tenjci, more , i mačići 
ča tancodu na komoštrih 
stare i dicu strašinaju). 
Nova mladost usmirena, 
nova mladost puna skonsih 
ciča svitla ča pronišo, 
š njon dohodu novi skoji , 
&o/i, cišći i svitl'iji. 

1 ne plačen mladost nasu 
pri vrim?na razvučenu , 
o, Mikule i Mafiji , 
o, Stiponi i Antići, 
kako plače udovica 
svog jedinca pokošena , 

&a&o majka martvo tilo f 
ča ga zeru morske ribe , 
a/ gravoni nasrid poja. 
Dokli vrije kap ja karvi f 
dokli tuče isto šarce , 
c?o&/i nosa s/a&e noge 
i zinice rastvorene 
pogledodu niza škoje , 







nosin radost, nositi svitlost, 
baren njima da je boje ... 

Ništo liže niza škina, 
kako inja hladi tilo, 
al u sorcu mala iskra 
obećaje veli plamik. 


Kako žigant is biguncen vina u zubih stoji Mikula 
Trudni i reste nad Šćarbinon i nad svima varsima. 








RJEČNIK ') 


Arija — zrak, uzduh 
aiivat — stići 

armižan — spremljen (brod) 
artižan — obrtnik, zanatlija 

Balota — kugla 

balun — lopta (mala, ručna) 

banak — klupa 

banda — strana, padina 

baratat — zamjeniti, (dati u bescjenje) 

barba — stric ili ujak 

barbir — brijač 

barčit — onomatopejska riječ za žamor, vrevu glasova 
Barlog, Plana, Petrara,* Gvardišće, (Korduša, Močavac, Vij' 
dolac — stara imena polja ili položaja 
barsata — pokvareno vino (mufa) 
bašelak — bosiljak 
batuda — udarac 

bava — lagana struja vjetra, vjetrić 

befat — ponašati se živahno, nametljivo, šaliti se 

bevanda — piće (od dropa i vode) 

bigunac — drveni sud za vino (2 hl) 

bija — veći komad drva, balvan 

bikar — mesar 

bilit — izjedati se, polako nestajati 
bolat, bolti — svod, svodovi 
bota — val, udar 
brama — zanos 

braniča — vrst trave (obično u vinogradima) 

brehot — vikati, strašiti djecu 

brenčit — onomatopejska riječ za metalni zvuk 

briva — zamah kojim brod ide 

brontulat — čangrizati, prigovarati 

bumbak — pamuk 

bumbažin — modro platno za radnička odijela 
buraća — od mješine napravljen sud za vino 
burg — vrst platna (grubog) 
bušak — šuma 

bušin — biljka (poput kadulje) 
butigir — trgovac, zapravo dućandžija 


0 Ovdje su obuhvaćene samo one čakavske riječi, koje 
se jače razlikuju od štokavskih i koje su prema mišljenju 
autora manje poznate. Izostavljene su riječi slične štokav¬ 
skima kao i one koje su zbog češće upotrebe poznate. 

Cera — izgled, boja 
ceroj — debela voštana svijeća 
cibot — zibati se, tresti 
cica — radi, zbog 

cima — konop s kojim se vezuje brod 
civkati — pijukati, živkati 
cmij — smilje 
cotat — šepati 

čaran — crn 

čarnjenica — crvena zemlja, čarnjen — crven 
čarv — crv 

čehuja — manji grozd ili dio grozda 
čitađela — gradić 
čmadina — magla i tama 

čudan _ ne čudnovat, nego vrlo zgodan ili vrlo snažan 

ćuška — crvendać 

ćimula — sredina kupusa (verzota, kelja) 

Darž — kiša 

đekat (na mula) — tjerati ga, goniti 
dešpet — prkos 

deštrigat — prorajtati, podijeliti bez računa 

dikman — mladić, momak 

dilot — sjeći, djeluckati 

divnja, divnjica — djevojka, djevojčica 

dižva _ manja drvena posuda za prelijevanje vina 

dvizot — dizati 

dofinit, finit — dovršiti, svršiti 
doškot — dočekati 
dreto — ravno, upravo 
duhoperat — biti jedva živ 
durat — trajati 

duro — tvrdo (ali može značiti i sporo) 

Fame ja — obitelj 
feca — talog (od vina) 

fermat, fermavat — prestati, zaustaviti se 

fortuna — vjestrina, uragan 

fošal — jarak (kod dubokog kopanja) 

frementun — kukuruz 

funđat — zagnjuriti nešto, utopiti 

furbarija — lukavština 

fuž, fužić — procjep, šupljina 

Gajeta — oveća barka 

garbinada — jaki vjetar s otvorenog mora, lebić 
gariful — karamfil 
glavnja — goruće drvo 

gluhač — grm iz mak je, (porodica smreka) 

gomila — velika sređena hrpa kamenja, gromača 

gominjač — vrst korova (raste obično po ruševinama) 

gošćica — trava (za životinje), raste po kršu 

gre, gredu — ide, idu 

greštvin — nezrelo zrnje groždja 

grev —• korjen stabla 

griža — hridina 

grop, gropiv — kvrga, kvrgav, čvorav 
grotam — kamenasti teren 
grundal — streha 

gudej — vrst komjaša, koji napada na smokve 
gustima — čatmja, bunar 
gvera — rat 

Hlamot, prohlamot —- ljuljati se, saginjati 

hlandolezat — plandovati 

hmutot —i miješati, burkati 

hotinje — htijenje 

hrelo — krilo 

Humac — ime zaseoka (stanovi i polja) 

Impijantan — uspravljen 
Indurit — otvrdnuti 
inkantan — zaustavljen, začaran 
intrat — unići 
is — sa 

Isfregan — izriban 
Isigrat se — igrati se 
ismeštrit — pokvariti, prevariti 
išat dići 
Itit — htjeti 

izbjehnut — naglo nestati 

izbruhnut — izbaciti van (na pr. čireve ili pupove) 
Jauka — jamica 

jamb — jarac 
i žarne — ispit 








ještar — pravi momenat, dobro raspoloženje 
jid, jidit se — ljutnja, ljutiti se 
ju* — zaokret 

Kaca — drveni sud u kojem se gnječi groždje, (mjera za 
mast) 

kača — lov 

kala — ulica 

kalober — rogač 

kamp — polje, njiva, prostor 

kampatik — porez 

kampanel — zvonik 

kant (i rikant) — pjevanje (i odpjevanje) 
kapula — crveni luk 
kar — krv 

karka — borova kora 

kice — zeleno granje (hrana za kozu) 

kjučić — ovdje štap s vrhom poput brojke 1 za branje 
maslina 

klapot (priklapuvot) — udarati (potuckivati) 

kok — vrst uresnog stabla 

koližica — kružić 

kolnik — zid (u mrtvo) 

komešura — šupljina medju kamenjem 

komo — starinski ormar s policama 

komoštra — verige nad ognjištem (za vješan je lonaca) 

konat — račun 

kombojomo — vrlo rano 

kontra — prema, protiv 

kopišće —• štap na kojem su ost i 

kopriva — koprivić evropski, drvo kao brijest 

koraj — srčanost, raspoloženje 

koridur — hodnik 

kostrić —. vrst divljeg zelja 

krejanca — uljudnost, skladnost 

krepat — crknut 

kuhanice, friganice — vrst tikava 

kuntenat — zadovoljan 

kunju, na kunju — na koncu 

kurat — dušobrižnik, župnik 

kuverta broda — paluba 

kvadar — slika s okvirom (ili okvir) 

kvarat — četvrt 

lakat, laš — dangubiti, dangubi (ali i pretjerano lagati) 
laj ta — lakta 

lantana — terasa (na krovu) 

lantina — koso drvo na kojem visi jedro 

lard — loj 

lastovka — vrst male dugoljaste masline (po otoku Lastovu) 

lašnjo —. lakše 

latit — tjerati 

iavur, lavurat — rad, raditi 

laži, lajčići — stepenasti komadići zemlje pri stranama 

letra; —* fotografija 

librica — stara mjera za težinu 

lino — ječam, (iz španj.) 

list, lizot, lizen —\ gmizati, puziti 

lopiša —. lonac (od gline) 

luj — juli 

lumin — kandilo 

lužingat, (lužinganje) — razvlačiti, otezati 
Maca — veliki mlat 

mačić — po praznovjerju duh nekrštenog 

mandroć — dio luke gdje obično stoje manji brodići 

manjiga — plod planike (makja) 

maravan — uzljućeno vino 

marač — mart, ožujak 

marčan — manji kosir 

maškin — trnokop, pijuk (rad: maškinanje) 
maškul — prangija, mužar 
maštral — maestral, zapadni vjetar s mora 
mašur — za prenošenje zemlje i sitnog kamenja 
mat — maca na lozi 

Matij — Ivanić (hvarski ustanak 1510.—1514.) 

matun — opeka 

maž — svibanj, maj 

me ja — zid u mrtvo (mejaš — med ja) 

mejbava — borba, mješanje, sukob 

meska — drvo kojim se gnječi groždje 

mezgra — srž u stabala 

mičić (od mih; — mijeh, miješčić 

mijar — tisuća 

mir — zid 

mirlica — kamenuša (ptica pjevica) 
mladoskočić — ni dječak ni mladić, na prelazu 
mlič — sok u nekim biljkama 
morbin —< raspojasana obi jest 
mot —. kretnja, pokret 

mravinac — aromatična biljka 
murga — mutež od ulja 
murtela — bosiljak 
muškat — vrst stolnog groždja 

Nankle — niU 
n av — veliki jedrenjak 
nazazrit se — proviriti 
nevera — oluja 

nikad — nikada, nikad — nekad 
nindir — negdje (nindir — nigdje) 

Oba — o (i oba) 
obalit — oboriti 

olđavat —• odjekivati . . 

otprenut — naglo se prestrašiti i odskočiti (za živinu) 
opijanje — krčenje, teški rad 
ošervat — opaziti 
oš tari ja — krčma 

otarhnut — kad se rod začne, ali polako nestaje 

Paket_ovdje prekooceanski parobrod 

pal, (loze na pale) — stup (loze na redove, na žici) 
pajiz — mjesto 

parhoperat — letjeti na sv e strane, razbacati 

partit — otputovati 

partida — partija (u igri) 

pasat, pasalo — proći, prošlo 

pašaj — putni trošak 

pašijunska juga — velike sedmice (pasioni) 
peča — krpa 
peškarija — ribarnica 
pijun — nadničar (Argentina) 
pinka — sjemenka koštunjavog voća, ovdje malo 
plavičica — ptica pjevica, grmuša 
plaža — ne samo žalo, čitava južna obala otoka 
plojka —4 ploča pod koju djeca love ptice 
pojematvi — poslije berbe, znači i jesen, jer drugog izraza u 
čakavskom dijalektu nema. 
pola —* ravna kosa 
Polanda, Vir — imena polja 
politak — paljetkovanje 
ponaćen — nagnut 
ponistra — prozor 
popečak — vatralj 

pospugat — upiti 
pošćei* — poštar 

pošpetica — odjeljeni komad zemlje 

pošćik — procjenitelj 

pot — lonac, pot — znoj 

potuć — ovdje iskopati s korjenom, povaditi 

požor — proždro 

Prapotna, Gračišće, Korđuga, Tarjaei — imena zemalja 

pravjat — pričati 

presecjun —• procesija 

pribarčak — brk od loze 

pripelit — doći do bezizlaznog, dogustiti 

pripuvanje — isto kao opijanje, krčenje 

pritač — poučna priča 

punta — rt 

pupak, puvci — pup, pupovi 


Rabota — radnja 

rasplaćuša — rasječena suha oskoruša 

rasplanzan — rastvoren 

rašenj — rasuđjivanje, shvaćanje 

račić, rat — rtić, rt 

razblišće — praskozorje 

razmolan — oslobodjen 

rebunbavat — udarati tamo amo 

refat — nadoknaditi 

reful — udarac vjetra 

Rekito, Arequito — mjesto u Argentini 

repak — vrabac 

rešipija — bolest (glave obično) 

rešpet — poštovanje, obzir 

ridot — gurati 

rilkje — rjedje 

riše — rizik 

riva — obala 

rižva — tikvinac (biljka) 

roza — ruža 

rufijan — ulizica, puzavac, đošaptač 
ruta — aromantična biljka, žuti cvjetići 

Sa ja — čadja 
sajeta — munja 
savura — manje kamenje 
sić — vjedro za vodu 

sike — oštro kamenje uz obalu 
skale — ljestve 

skalina — stepenica .. 

skons, skonsavat — trzaj, trzati 
sliz — iglijez 

smardej — vrst neplodnog drva 
smargorica — štono ga 

smarknuće — suton m-ipsto edie ima dosta 

smriška — plod smreke, smncje — mjesto ga.e 

smreke 

sorta — vrst, rod 

špica — tanki komad drveta 

špici jar — apotekar, ljekarnik 

spiza — jelo, hrana 

sridadne — ljetno podne 

starina — ovdje neobradjena zemlja 

sukanee — vrst pokrivača 

sular — terasa preko koje se ulazi u kuću 

svaža — uokvirena slika 

sveja — uvijek 


$1 _ s (pred palatalom) 

laltin »mi preju« - ples prekidan Pjevanjem 

šćarbina —• ime jednog vrha 

šćedro — otočić na jugu Hvara 

šćilet — bodež 

seminari j — sjemenište 

šest — lijepi način 

šešula — sud kojim se crpe mast iz kace 


šinjadur — svirač 
škajat — utjerati 
škarambež — kukao, štipavac 
škart — mršava zemlja 
škina, škinal — led ja 
škoj — otok 

škrapa — malo zemlje medju kamenjem 
škrip — procjep kao škrapa 
škrivan — pisar 
škrokoj — korak 

škrova — dio drvenog tijeska za grozdje 
škur — taman 

škura — drveni kapci na prozorima 
špirit — ovdje snaga, život 

štajun — doba (godišnje) 

štrapot — prskati 

štupiv»t se — snebivati se 

šufit — podkrovlje 

šuma — ovdje suho drvo za vatru 

šudur — žamor, vreva 

Tajenta — vrst čekića 

takaj _ rašljasto drvo kojim se podupire loza 

tamaSan — čudan, smiješan 

taraca — terasa 

targuzat se — ljuljati se 

tarhoćavac — loza kojoj plod odpada prije nego doznje 

tarokat se — šaliti se 

tercilja — igra karata 

timbar — pečat 

timun — kormilo 

toć — točak (vode) 

to virila — krčma 

turta, turtejica — glava kruha 

Učelak — lastavica od kuće 

ulist — ući 

ume — medju 

uuča — mjera (stara) 

uzdvizat — podizati 

Vala — uvala, luka 
vapor — parobrod 
varhovak — vrh (nečega) 
vartilo — čigra 
veštiđ — odijelo 
vidrijola — modra galica 
vinišće — vinograd (lozje) 
vinorizac — mali kosir za lozu 
vitrit — ishlapijivat, hlapiti 
volat — okretaj 
vridica —. vjedro 

vrisje — brežuljak pokriven vrijeskom 

Zabejunan — zamadjijan, začaran 
zabjehut se — iznenaditi se 
zabjen, zabit — zaboravljen, zaboraviti 
zabuhovot — početi zreti, ruditi 
zacivkat — zacvrkutati (ptice) 




začepižit s© — zakržljati 

zadit — zapeti, ali ovdje oteti, prevariti 

Zagorica — ime polja 

zaieputit — uputiti (naglo i snažno) 

zamantat — omamiti, zavrtiti glavom 

zapihon — zadihan, bez daha 

zerman — rod jak 

zimtirad — ružmarin 

zmorac — vjetar s mora (maestral) 


Žagrica _ gagrica, kukac iz porodice kornjaša 

žakan — djakon, teolog 

žigant — gigant, snažan čovjek 

žignut — naglo bocnuti, (probadanje u tijelu) 

živo — ovdje tegleća stoka 


žmul —■ čaša 

žunta — ovdje mišić, inače nametak 
žunj — juni, lipanj 
žumata — nadnica 
žvelto — brzo, živo, hitro 

_al bih ipak rekao da jest nešto što je 

sustezalo ruku autora pjesme ili urednika 
zbirke, i kad su oni možda dobro znali, 
koji bi naglas morao pasti na neke poje¬ 
dine riječi u stihu. 


Opreznost i suzdržijivost onoga koji je 
naznačio stihovima naglase, mogle bi — 
često — biti znak nekog ispravnog in¬ 
stinktivnog osjećaja. 

Nazor: Na vrhu jezika i pera, 
str. 158—159 . 

Kad je 1934. izišl'a »Antologija nove čakavske lirike« 
neki su recenzenti smatrali, da bi svaka, rijfeč u stihu miorala 
biti naglašena, dok su drugi misliti, da naglasak u stihu nije 
potreban, jer ga diktira ritam. 

Nije međutim prihvatljivo ni jedno ni drugo stajalište. 
Treba prije svega imati na umu, da nijedan od' današnjih 
naglasaka štokavskoga govora ne odgovara potpuno stvar¬ 
nosti čakavskog naglaska, pogotovo ne odgovara njihovo 
formalno bilježenje. Uobičajene štokavske naglaske mećerno 
na čakavske riječi tek od nevolje. Nema sumnje, da brzi 
i Silazni približno odgovaraijtu čakavskima, ali je uzlazni 
veoma problematičan, dok se smatra, da sporoga čakavski 
i nema. 

U tome je eto razlog, što ni u ovoj zbirci nismo stavljali 
naglaske na sve riječi, nego samo na one, gdje je razlika 
od štokavskoga izrazita. 













